CELEX: C2004/179/30
Language: el
Date: 2004-07-10 00:00:00
Title: Υπόθεση Τ-172/04: Προσφυγή της Telefónica SA κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), που ασκήθηκε στις 17 Μαΐου 2004

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/15
            
         Προσφυγή της Telefónica SA κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), που ασκήθηκε στις 17 Μαΐου 2004
   (Υπόθεση Τ-172/04)
   (2004/C 179/30)
   Γλώσσα διαδικασίας: η ισπανική
   Η Telefónica SA, με έδρα τη Μαδρίτη, εκπροσωπούμενη από τον δικηγόρο Andrea Sirimarco, άσκησε στις 17 Μαΐου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλομένη απόφαση που εκδόθηκε από το πρώτο τμήμα προσφυγών του ΓΕΕΑ στις 12 Μαρτίου 2004 επί της υποθέσεως R 676/2002-1,
            
         
               —
            
            
               να διατάξει την καταχώριση του εικονιστικού κοινοτικού σήματος 1 694 157«EMERGIA» για την περιγραφή «υπηρεσιών τηλεπικοινωνιών μέσω δικτύων υποθαλάσσιου καλωδίου για ηλεκτρονική μετάδοση φωνής, δεδομένων και εικόνας» της κλάσεως 38 της διεθνούς ταξινομήσεως της Νίκαιας και
            
         
               —
            
            
               να καταδικάσει στα δικαστικά έξοδα το Γραφείο Εναρμόνισης στο πλαίσιο της Εσωτερικής Αγοράς και τον διάδικο που, ενδεχομένως, παραστεί προς υποστήριξή του.
            
         Ισχυρισμοί και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Η προσφεύγουσα
            
         
               Σήμα προς καταχώριση:
            
            
               Το εικονιστικό σήμα «emergia» — Αίτηση 1 694 157 για προϊόντα και υπηρεσίες των κλάσεων 9, 38 και 42
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               D. Branch
            
         
               Αντιταχθέν δικαίωμα επί σήματος ή σημείου:
            
            
               Λεκτικό κοινοτικό σήμα «EMERGEA» για προϊόντα και υπηρεσίες, μεταξύ άλλων, της κλάσεως 38 «υπηρεσίες τηλεματικής μέσω εθνικών και διεθνών δικτύων από τερματικό ηλεκτρονικού υπολογιστή»
            
         
               Απόφαση του τμήματος ανακοπών:
            
            
               Δέχεται εν μέρει την ανακοπή, κατά το μέρος που αφορά τις «υπηρεσίες τηλεπικοινωνιών, υπηρεσίες επικοινωνιών μέσω δικτύων πληροφορικής» της κλάσεως 38
            
         
               Απόφαση του τμήματος προσφυγών:
            
            
               Απορρίπτει την προσφυγή
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) αριθ. 40/94 (κίνδυνος συγχύσεως)